|  |  |  |
| --- | --- | --- |
| Den Arnamagnæanske Kommission | |  |
| Mødereferat | | 24. april 2018 |
| Forum | Den Arnamagnæanske Kommission |  |
| Møde afholdt | 24. april 2018 kl. 9.00 – 10.15 |  |
| Sted | Rektors kontor, Nørregade 10 |  |
| Referent | Jytte Sander French |  |

Til stede

Rektor Henrik Wegener, Gunner Lind, Jens Schovsbo, Matthew Driscoll, Hanne Ruus, Svend Larsen, Anne Mette Hansen og Jytte Sander French.

Institutleder John E. Andersen deltog under behandling af punkt 9.

Dagsorden

**1. Godkendelse af dagsorden**

**2. Meddelelser**

a. Tilskud 2018

b. Statsstipendier for 2018/2019

**3. Regnskab 2017**

a. Årsregnskab 2017 for Den Arnamagnæanske Kommission, med bemærkninger

b. Årsregnskab 2017 for Det Arnamagnæanske Legat

**4. Ordbogsarbejdet på Ordbog over det norrøne prosasprog**

a. Rapport over virksomheden Ordbog over det norrøne prosasprog

**5. Trykte og elektroniske publikationer**

a. Rapport om kommissionens trykte og elektroniske publikationer 2017

**6. Orientering om udlån af håndskrifter til museer m.v.**

a. Anmodninger om lån af islandske håndskrifter til udstillinger

**7. Orientering og godkendelse af revideret version af ”Redaktionsstruktur for de arnamagnæanske serier”**

**8. Godkendelse af kurator for Den Arnamagnæanske Samling.**

**9. Orientering om planer for fraflytning af bygning 27 og deraf følgende etablering af ny håndskriftsboks.**

**10. Eventuelt**

1. Dagsordenen blev godkendt
2. Tilskuddet for 2018 er 400.000 kr. større end budgetteret, hvilket til dels skyldes at der i forbindelse med vedtagelse af FL 2018 er tilføjet følgende: *I forbindelse med ændringsforslagene er kontoen forhøjet med 0,2 mio kr. i 2018 med henblik på digitalisering og offentliggørelse af færøsk kildemateriale fra Det Arnamagnæanske Institut.* Tilskuddet blev taget til efterretning, og Kommissionen gav udtryk for tilfredshed med anvendelsen af den større bevilling.

I overslagsårene 2019 - 2021 er der i FL 2018 afsat 4.4 mio. kr. pr. år til drift af Den Arnamagnæanske Kommissions aktiviteter.

Indstillingen af statsstipendiemodtagere blev taget til efterretning.

1. Årsregnskabet 2017 for Den Arnamagnæanske Kommission blev godkendt. Revision af årsregnskabet er indeholdt i KUs revision.

Årsregnskabet 2017 for Det Arnamagnæanske Legat blev godkendt og underskrevet.

1. Rapporten over virksomheden Ordbog over det norrøne prosasprog blev taget til efterretning, og der blev udtrykt tilfredshed med at der er ansat en ny ordbogsredaktør fra den 1. august 2018.
2. Udgivelsesplan og virksomhed 2017/2018 blev godkendt, og der blev udtrykt tilfredshed med at der er fremdrift i udgivelserne i ”de huller” der har været. I forbindelse med de elektroniske udgivelser i Editiones Arnamagnæanæ Electronicæ (EAE) blev der spurgt om systemet kan arbejde sammen med andre systemer. Anne Mette Hansen kunne oplyse at det redaktionelle system, Menotab, der udvikles i samarbejde med et Velux-finansieret projekt om digital udgivelse af middelalderlige diplomer, vil blive gjort frit tilgængeligt under en open source licens, og at det vil kunne tilpasses andre udgivelsesprojekter med andre teksttyper og ønsker om andre funktionaliteter. Systemet kan desuden importere og eksportere fra og til TEI-kompatibel XML. Svend Larsen kunne oplyse at Det Kongelige Bibliotek arbejder på en platform, hvor forskere kunne publicere.

Ønsket om at ansætte en videnskabelig assistent til nykatalogisering af håndskrifter i Accessoria i ét år blev godkendt af Kommissionen. Ligeledes blev det godkendt at der kan ansættes en eller to studentermedarbejdere (8 timer/uge) i ét år til arbejdet med publicering af håndskrifter på handrit.org.

Kommissionen udtrykte tilfredshed med afholdelse af Care and conservation of manuscripts, et internationalt seminar om bevaring af håndskrifter som afholdes hvert andet år.

Ad 6) Kommissionen tilsluttede sig udlån af islandske håndskrifter til Stofnum Árna Magnússonar til udstilling i fem måneder i perioden 17. juli til 16. december 2018 som led i fejringen af 100-året for Islands selvstændighed og suverænitet, Fullveldi Íslands. Det drejer sig om AM 242 fol. *(Codex Wormianus)* og AM 468 4to *(Reykjabók)*.

Ad 7) Den reviderede Redaktionsstruktur for De Arnamagnæanske Serier blev godkendt. Efter indstilling fra redaktionskomiteen blev Annette Lassen godkendt som redaktionskoordinator for en 3-årig periode (2017-2019).

Ad 8) Anne Mette Hansen blev godkendt som kurator indtil der foreligger en forretningsorden for NorS hvori instituttets struktur er beskrevet.

Ad 9) Institutleder John E. Andersen orienterede om planer for fraflytning af bygning 27 og deraf følgende etablering af ny håndskriftsboks. På nuværende tidspunkt pågår der undersøgelser af hvor en ny boks kan placeres i enten bygning 22 eller bygning 23. Kommissionens medlemmer gav udtryk for at det er meget vigtigt at håndskrifternes opbevaringsforhold sikres på samme niveau som hidtil, og at der også fremover er de nødvendige sikre faciliteter til at arbejde med håndskrifterne for såvel ansatte i Den Arnamagnæanske Samling som gæsteforskere; ligesom det også er vigtigt at der er gode fremvisningsfaciliteter. Der blev spurgt til tidsplanen, og John E. Andersen kunne oplyse at der skal træffes en beslutning om placering m.v. i efteråret 2018 så selve flytningen kan være effektueret ultimo 2019, hvis man skal have glæde af de økonomiske besparelser. Rektor udtrykte at det er vigtigt at Den Arnamagnæanske Kommission betrygges i at der træffes en god og forsvarlig beslutning. Derfor sendes information om placeringsmuligheder til udtalelse hos Kommissionens medlemmer. Skulle der opstå behov for eventuelle ekstra økonomiske midler i forbindelse med etablering af ny boks, forslog Jens Schovsbo at det kunne være en mulighed at søge eksterne midler.